REPUBLIKA HRVATSKA
 KARLOVAČKA ŽUPANIJA
  GRAD OZALJ   
     GRADSKO VIJEĆE

KLASA:
URBROJ:

Ozalj, _________ 2021.						- NACRT PRIJEDLOGA -

Na temelju članka 11. stavak 2. Zakona o poticanju razvoja malog gospodarstva ("Narodne novine" broj 29/02, 63/07,53/12,56/13, 121/16) (u daljnjem tekstu "Zakon") i članka 33. Statuta Grada Ozlja («Službeni glasnik» Grada Ozlja broj 3/21 – pročišćeni tekst) Gradsko vijeće Grada Ozlja na svojoj ___. sjednici održanoj dana _______2021. godine donijelo je 

PROGRAM
razvoja malog i srednjeg poduzetništva na području Grada Ozlja za 2022. godinu

I. OPĆE ODREDBE

Članak 1.

Ovim programom utvrđuju se aktivnosti za razvoj malog i srednjeg poduzetništva temeljem kojih će se iz Proračuna Grada Ozlja za 2022. godinu dodjeljivati potpore male vrijednosti (u daljnjem tekstu: potpore), te kriteriji i postupak dodjele istih.

Članak 2.

Svrha ovog Programa je osiguravanje financijskih sredstava potrebnih za financiranje mjera poticaja razvoja malog i srednjeg poduzetništva i obrtništva radi stvaranja povoljnog poduzetničkog okruženja, osiguranja preduvjeta za razvoj poduzetničkih sposobnosti i jačanja poduzetničke konkuretnosti na području Grada Ozlja te stvaranja novih poduzetničkih generacija.

Članak 3.

Osnovni cilj programa je podizanje konkurentnosti poduzetnika i obrtnika kroz razvoj konkurentnog i održivog gospodarstva, olakšavanje poslovanja poduzetnicima i obrtnicima s područja Grada Ozlja, te podizanje razine poduzetničkih znanja i vještina.

II. KORISNICI PROGRAMA

Članak 4.

	Korisnici mjera iz ovog Programa mogu biti subjekti malog gospodarstva utvrđeni člankom 2. Zakona, koji ispunjavaju sljedeće uvjete:
•	posluju i imaju registirano sjedište na području Grada Ozlja, te čija je lokacija ulaganja na području grada Ozlja,
•	da korisnik i s njim povezati subjekti imaju podmirene obveze poreza, prireza, doprinosa i drugih obveza o kojima evidenciju vodi Porezna uprava,
•	imaju najmanje jednog zaposlenog ili dostave Rješenje porezne uprave o plaćanju paušalnog poreza na dohodak
•	u skladu su s odredbama o potporama male vrijednosti (Uredba Komisije (EU) br. 1407/2013 od 18. prosinca 2013. i  Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi), 
•	da korisnik i s njim povezani subjekti imaju podmirene sve dospjele obveze prema Gradu Ozlju te tvrtkama i ustanovama u vlasništvu Grada Ozlja,  
•	koji su namjenski utrošili već dodijeljene potpore Grada Ozlja unatrag pet (5) godina,
•	koji su već realizirali troškove ulaganja za koje se traži potpora unutar tekuće godine.

Iznimno korisnici potpora mogu biti Udruženje obrtnika Grada Ozlja i druge pravne i/ili fizičke osobe s kojima će Grad Ozalj surađivati na provođenju mjera potpora.
Malo gospodarstvo u smislu članka 2. Zakona čine subjekti koji:
1) zapošljavaju prosječno godišnje manje od 250 radnika
2) u poslovanju su neovisni
3) ostvaruju ukupni godišnji promet do 60.000.000,00 kuna, ili imaju zbroj bilance ako su obveznici poreza na dobit, odnosno imaju dugotrajnu imovinu ako su obveznici poreza na dohodak, u vrijednosti do 30.000.000,00 kuna.
   Subjekti malog gospodarstva su fizičke i pravne osobe koje samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu.

	Korisnici sredstava ne mogu biti gospodarski subjekti koji djeluju u sektorima koji su isključeni iz područja primjene Uredbe i to:
a) potpore koje se dodjeljuju poduzetnicima koji djeluju u sektorima ribarstva I akvakulture, kako je obuhvaćeno Uredbom (EZ) br. 104/2000 (1);
b) potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda;
c) potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
•	ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište poduzetnici u pitanju;
•	ako su potpore uvjetovane njihovim djelomičnim ili potpunim prenošenjem na primarne proizvođače;
d) potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
e) potpore koje se uvjetuju uporabom domaćih proizvoda umjesto uvezenih

	Korisnicima koji ne zadovoljavaju uvjete iz ovog članka, potpora neće biti isplaćena.  

Članak 6.

Bespovratna novčana sredstva koja se temeljem ovog Programa dodjeljuju subjektima malog gospodarstva smatraju se državnim potporama male vrijednosti (de minimis potporama) te stoga postoji obveza primjene uvjeta za dodjelu potpore male vrijednosti sukladno važećim pravilima o potporama male vrijednosti iz Uredbe komisije (EU) br. 1407/2013. od 18. prosinca 2013. (Službeni list Europske unije, serija L, broj 352/1, 24. prosinca 2013.). 
Potporom male vrijednosti smatra se svaka potpora pojedinom poduzetniku čiji ukupni iznos ne prelazi 200.000,00 eura u kunskoj protuvrijednosti prema srednjem tečaju Hrvatske narodne banke na dan isplate u razdoblju od tri fiskalne godine (tekuća i dvije prethodne godine), neovisno o razini davatelja koji dodjeljuje potporu male vrijednosti (ministarstva, gradovi, županije i sl.). Pri tome, ukupna potpora male vrijednosti koja se dodjeljuje poduzetniku u sektoru cestovnog prometa ne smije premašiti 100.000,00 eura tijekom bilo kojeg razdoblja od tri fiskalne godine. 
Potpora male vrijednosti smatra se dodijeljenom u trenutku kada poduzetnik stekne zakonsko pravo na primanje potpore, neovisno o datumu isplate potpore male vrijednosti poduzetniku. 
Prije dodjele potpore male vrijednosti, korisnik potpore dužan je davatelju (u ovom slučaju, Gradu Ozlju) dostaviti izjavu o svim drugim potporama male vrijednosti koje je zaprimio tijekom tekuće godine kao i tijekom prethodne dvije fiskalne godine, neovisno o razini davatelja potpora male vrijednosti, kako bi se izbjegla moguća prekomjerna dodjela državne potpore. 
Davatelj državne potpore prilikom dodjele državne potpore male vrijednosti ima obvezu izvijestiti korisnika potpore da mu je dodijeljena potpora male vrijednosti, voditi evidenciju o dodijeljenim potporama male vrijednosti po pojedinim korisnicima, te čuvati podatke o dodijeljenim potporama male vrijednosti deset godina od dana dodjele. 
Grad Ozalj će podatke o dodijeljenim potporama male vrijednosti, sukladno Pravilniku o dostavi prijedloga državnih potpora i podataka o državnim potporama ("Narodne novine" br. 125/17), dostaviti Ministarstvu financija RH na način propisan rečenim Pravilnikom.

III. MJERE PROGRAMA

Članak 7.

Mjere razvoja malog i srednjeg poduzetništva Grada Ozlja u 2022. godini su:

1) PROMIDŽBA PODUZETNIŠTVA I OBRTNIŠTVA  
 
Grad Ozalj će subvencionirati izradu promotivnih materijala namijenjenih povećanju konkurentnosti, povećanju investicija, komercijalizaciji inovacija te povećanju poduzetničkih znanja i prijenosu znanja (informiranje šire javnosti o gospodarskim potencijalima, pogodnostima i komparativnim prednostima koje u Gradu postoje), te nastupe poduzetnika na sajmovima i manifestacijama u zemlji i inozemstvu.  
Subvencionira se 30% dokumentiranog iznosa (bez PDV-a), a najviše do 5.000,00 kn po korisniku godišnje. 

Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	računi za troškove promidžbe iz tekuće kalendarske godine koji glase na prijavitelje te izvod iz žiro računa kojim se dokazuje izvršeno plaćanje istih. Uz račune za usluge iz inozemstva obvezno je priložiti naziv i kratak opis usluge na hrvatskom jeziku, iznos mora biti prikazan u kunama na dan plaćanja računa.
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima 
•	preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju/izjava vlasnika obrta ako je jedini zaposleni u obrtu ili Rješenje Porezne uprave o plaćanju paušalnog poreza na dohodak

 2) POTPORA ZA EDUKACIJU PODUZETNIKA  

 Grad Ozalj će subvencionirati edukacije poduzetnika u cilju njihovog usavršavanja, poboljšanja poslovanja, poticanja na korištenje europskih sredstava te njihovog umrežavanja i zajedničkog nastupa na tržištu u pojedinim sektorima. 
Sufinancira se 30% dokumentiranog iznosa (bez PDV-a), a najviše do 5.000,00 kn po korisniku godišnje. 

Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	računi za troškove promidžbe iz tekuće kalendarske godine koji glase na prijavitelje te izvod iz žiro računa kojim se dokazuje izvršeno plaćanje istih. Uz račune za usluge iz inozemstva obvezno je priložiti naziv i kratak opis usluge na hrvatskom jeziku, iznos mora biti prikazan u kunama na dan plaćanja računa.
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima 
•	preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju/izjava vlasnika obrta ako je jedini zaposleni u obrtu ili Rješenje Porezne uprave o plaćanju paušalnog poreza na dohodak

3) POTPORE RAZVOJU GOSPODARSKE AKTIVNOSTI

Potpore se dodjeljuju poduzetnicima za troškove nabave strojeva, opreme i alata te uređenje poslovnog prostora, u visini od 70% troškova (bez PDV-a), a najviše 10.000,00 kuna po korisnku.
Troškovi za kupnju vozila za obavljanje gospodarske djelatnosti (novog ili rabljenog kupljenog od ovlaštenih trgovaca) prihvatljivi su u visini od 50% troškova (bez PDV-a), a najviše do 10.000,00 kn po korisnku. Troškovi najma poslovnog prostora, troškovi osnivanja odnosno registracije i osnivački kapital za trgovačko društvo neće se priznati.
Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	računi za troškove promidžbe iz tekuće kalendarske godine koji glase na prijavitelje te izvod iz žiro računa kojim se dokazuje izvršeno plaćanje istih. Uz račune za usluge iz inozemstva obvezno je priložiti naziv i kratak opis usluge na hrvatskom jeziku, iznos mora biti prikazan u kunama na dan plaćanja računa.
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima 
•	preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju/izjava vlasnika obrta ako je jedini zaposleni u obrtu ili Rješenje Porezne uprave o plaćanju paušalnog poreza na dohodak
•	za kupnju vozila: preslika prometne knjižice koja glasi na tvrtku ili dokaz o upisu kupljenog vozila u obrtna sredstva

4) POTPORE ZA IZRADU PROJEKTNIH PRIJEDLOGA ZA 	 
SUFINANCIRANJE IZ FONDOVA EUROPSKE UNIJE I NACIONALNIH 	 IZVORA

Potpore se dodjeljuju za troškove izrade projektnih prijedloga i pripreme popratne dokumentacije pri prijavi na natječaje za korištenje sredstava iz fondova Europske unije i nacionalnih izvora u visini od 50% troškova (bez PDV-a), a najviše 10.000,00 kn. 

Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	računi za troškove izrade projektnih prijedloga i pripreme popratne dokumentacije iz tekuće kalendarske godine koji glase na prijavitelje te izvod iz žiro računa kojim se dokazuje izvršeno plaćanje istih. Uz račune za usluge iz inozemstva obvezno je priložiti naziv i kratak opis usluge na hrvatskom jeziku, iznos mora biti prikazan u kunama na dan plaćanja računa.
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima 
•	preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju/izjava vlasnika obrta ako je jedini zaposleni u obrtu ili Rješenje Porezne uprave o plaćanju paušalnog poreza na dohodak

5) POTPORA NOVOOSNOVANIM SUBJEKTIMA MALOG GOSPODARSTVA –  
   PODUZETNICI POČETNICI

Cilj ove mjere je poticanje poduzetnika na otvaranje novih radnih mjesta i zapošljavanje te stvaranje novih poduzetničkih generacija i poticanja poduzetničkih aktivnosti. 
Potpora za ovu mjeru se dodjeljuje u iznosu od 3.000,00 kn po korisniku te se može dodijeliti samo jednom. Potpora u okviru ove mjere isključivo je namijenjena novoosnovanim subjektima malog gospodarstva u 2022. godini i ne odnosi se na one koji će se zatvoriti i ponovno otvoriti.

Pravo na potporu može ostvariti novoosnovani subjekt malog gospodarstva (osnovan u tekućoj godini) koji zapošljava najmanje jednog zaposlenog (osim vlasnika) na puno radno vrijeme (40 sati tjedno), bavi se gospodarskom djelatnošću, čiji većinski vlasnik nije vlasnik ili suvlasnik drugog registriranog subjekta i nad kojim se ne provodi stečajni postupak, predstečajna nagodba ili likvidacija. 
	Poduzetnikom početnikom ne smatraju se osobe koje jesu ili su bili u odgovarajućim registrima upisani kao vlasnici obrta, osnivači trgovačkog društva koji ne ispunjavaju kriterij poduzetnika početnika sukladno ovoj Mjeri.

	Korisnik koji je ostvario pravo na potporu - poduzetnik početnik, obvezan je najmanje dvije godine od dana zaprimanja obavijesti o isplati, obavljati djelatnost, zadržati broj zaposlenih te imati sjedište odnosno poslovnu jedinicu na području Grada Ozlja u protivnom mora ostvarenu potporu temeljem ovog Programa vratiti u Proračun Grada Ozlja.

Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima 
•	preslika obrasca JOPPD (stranica A i B) za prethodni mjesec i potvrdu Porezne uprave o njegovom zaprimanju/izjava vlasnika obrta ako je jedini zaposleni u obrtu ili Rješenje Porezne uprave o plaćanju paušalnog poreza na dohodak
•	  potvrda o prijavi na mirovinsko osiguranje iz evidencije HZMO-a 

6) POTPORA UDRUŽENJU OBRTNIKA GRADA OZLJA 
Potpore se dodjeljuju za promociju obrtništva – sajmove, izložbe, predavanja, seminari, radionice i dr. te zajedničko sudjelovanje ozaljskih obrtnika na sajmovima i izložbama izvan grada Ozlja. Nositelj aktivnosti je Udruženje obrtnika grada Ozlja. Planirana sredstva u iznosu 20.000,00 kn.
Potrebna dokumentacija:
•	ispunjen obrazac Zahtjeva za dodjelu potpora u poduzetništvu
•	izvadak ili rješenje iz odgovarajućeg registra 
•	računi za troškove promocije obrtništva te izvod iz žiro računa kojim se dokazuje izvršeno plaćanje istih
•	potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima

Članak 8.

Neprihvatljivi su računi kojima se dokazuje namjensko korištenje potpore, a koji su već u 100 % iznosu korišteni za pravdanje potpora drugih davatelja. Ako je korisnik potpore već ostvario potporu za određeno prihvatljivo ulaganje iz drugih izvora, iznos potpore Grada Ozlja može se odobriti samo do iznosa vrijednosti ulaganja, odnosno ukupno isplaćen iznos potpore iz svih izvora za određeno ulaganje ne može biti viši od iznosa ukupnog ulaganja. 

                IV. SREDSTVA ZA PROVEDBU PROGRAMA

Članak 9.

Sredstva za provedbu ovog Programa planiraju se u Proračunu Grada Ozlja za 2022. godinu, u razdjelu 002: Jedinstveni upravni odjel, Program razvoja malog i srednjeg poduzetništva – 3017, aktivnost A301711: Pomoć obrtnicima, malim i srednjim poduzetnicima, u iznosu od 100.000,00 kn.  

V. NAČIN DODJELE I ISPLATE POTPORA 

Članak 10.

	Zahtjevi za sve potpore predviđene u Programu zaprimaju se do 15. prosinca 2022. godine. Zahtjevi se rješavaju prema redoslijedu prispjeća i do utroška sredstava iz članka 9.
	
	Potpore se isplaćuju na žiro račun korisnika na osnovu podnesenog zahtjeva i izdanog zaključka nakon što se iz dostavljene dokumentacije utvrdi da su zadovoljeni propisani uvjeti. 
	U slučaju nepotpunog zahtjeva Jedinstveni upravni odjel o tome obavještava podnositelja zahtjeva i traži njegovu dopunu. 
	Po potrebi, Jedinstveni upravni odjel može zatražiti i dodatnu dokumentaciju i obrazloženja o čemu će izvijestiti tražitelja potpore. 

Najviši dozvoljeni ukupno isplaćeni iznos po korisniku iznosi 10.000,00 kn godišnje. Iznos se povećava do 13.000,00 kn po korisniku ukoliko se radi o novoosnovanom subjektu malog gospodarstva - poduzetniku početniku navedenim u mjeri 5. Za Udruženje obrtnika ukupno je planirano 20.000,00 kn.

		      	    VI. ZAVRŠNE ODREDBE

Članak 11.

Korisnik potpore dužan je omogućiti davatelju potpore kontrolu namjenskog korištenja potpore. Ukoliko je korisnik potpore uz Zahtjev za potporu priložio neistinitu dokumentaciju ili prijavljeno stanje u Zahtjevu i priloženoj dokumentaciji ne odgovara stvanom stanju, te ukoliko potpora nije korištena namjenski, korisnik potpore je obvezan dobivenu potporu vratiti u Proračun Grada Ozlja, te će biti isključen iz svih gradskih subvencija u slijedećih 5 (pet) godina.

Članak 12.

Obvezuje se Jedinstveni upravni odjel da u suradnji sa Odborom za gospodarski razvoj i poduzetništvo, prati i koordinira provedbu ovog Programa.
Članak 13.

Ovaj Program objavit će se u „Službenom glasniku“ Grada Ozlja, a stupa na snagu od 01.01.2022. godine.

PREDSJEDNIK
GRADSKOG VIJEĆA:
Stjepan Basar

DOSTAVITI: 
1.	Ministarstvo gospodarstva i održivog razvoja, Ul. grada Vukovara 78, 10000 Zagreb
2.	Karlovačka županija, Upravni odjel za gospodarstvo, A.Vraniczanya 4, Karlovac
3.	“Službeni glasnik” Grada Ozlja; 
4.	Dokumentacija
5.	Pismohrana 

                                 OBRAZLOŽENJE

Grad Ozalj kontinuirano prati razvitak poduzetništva na svom području, a sustavom poticajnih mjera potiče osnivanje i brži razvitak malog i srednjeg poduzetništva i obrtništva. 

Grad Ozalj i nadalje će pratiti projekte poduzetništva te na taj način doprinositi konkurentnosti njihova poslovanja. Potpore za promidžbu, edukaciju, razvoj gospodarske aktivnosti, izradu projektnih prijedloga za sufinanciranje iz fondova Europske unije i nacionalnih izvora nastavljaju se i ove godine ovim prijedlogom Programa u maksimalnom iznosu od 13.000,00 kn po korisniku. Također, planirana sredstva Udruženju obrtnika Grada Ozlja za promociju obrtništva iznose 20.000,00 kn.

U svrhu stvaranja novih poduzetničkih generacija i novih zapošljavanja, uvodi se potpora novoosnovanim subjektima malog gospodarstva u tekućoj godini – poduzetnicima početnicima koji zapošljavaju radnike u iznosu od 3.000,00 kn po korisniku. Najviši dozvoljeni ukupno isplaćeni godišnji iznos poduzetnicima početnicima iznosi 12.000,00 kn po korisniku. 

Slijedom navedenog, predlaže se Gradskom vijeću Grada Ozlja usvajanje Programa razvoja malog i srednjeg poduzetništva na području Grada Ozlja za 2022.godinu, kao u prijedlogu.